
కోల్కతా : మమత బెనర్జీకి కలకత్తా హైకోర్టు ఝలక్ ఇచ్చింది. తృణమూల్ కాంగ్రెస్ నేతలపై జరిగిన నారద స్టింగ్ ఆపరేషన్పై ప్రాథమిక దర్యాప్తు జరపాలని సీబీఐని ఆదేశించింది. తాత్కాలిక ప్రధాన న్యాయమూర్తి జస్టిస్ నిషిత మాత్రే, జస్టిస్ టి. చక్రవర్తిలతో కూడిన డివిజన్ బెంచ్ ఈ ఆదేశాలిచ్చింది. ఈ స్టింగ్ ఆపరేషన్కు సంబంధించిన అన్ని ఆధారాలను, పరికరాలను 24 గంటల్లోగా స్వాధీనం చేసుకోవాలని, ఆ తర్వాత వచ్చే 72 గంటల్లోగా ప్రాథమిక దర్యాప్తు పూర్తి చేయాలని సీబీఐకి తెలిపింది. అవసరమైతే ఎఫ్ఐఆర్ నమోదు చేసి, తదుపరి దర్యాప్తును ప్రారంభించాలని పేర్కొంది.నారద స్టింగ్ ఆపరేషన్ టేపులు అనధికారిక మార్పులకు గురైనవి కాదని సెంట్రల్ ఫోరెన్సిక్ సైన్స్ ల్యాబొరేటరీ నివేదిక పేర్కొన్నట్లు హైకోర్టు గుర్తించింది. ప్రజా జీవితంలో ఉన్నవారి ప్రవర్తన నిందలకు అతీతంగా ఉండాలని పేర్కొంది. ఆరోపణలను ఎదుర్కొంటున్నవారు మంత్రులు, ఎంపీలు, ఇతర సీనియర్ నేతలు అయినందువల్ల సీబీఐ  ద్వారా ప్రాథమిక దర్యాప్తుకు ఆదేశించడమే సరైనదని వివరించింది. స్వతంత్ర దర్యాప్తును నిర్వహించేందుకు సీబీఐ మాత్రమే తగినదని తెలిపింది.నారద స్టింగ్ ఆపరేషన్పై స్వతంత్ర దర్యాప్తు జరిపించాలని దాఖలైన మూడు పిటిషన్లను విచారించిన హైకోర్టు ఈ ఆదేశాలిచ్చింది. కోట్లాది రూపాయల లంచాలకు సంబంధించిన ఈ ఆపరేషన్లో తృణమూల్ కాంగ్రెస్ అగ్ర నేతలు పట్టుబడినట్లు నారదన్యూస్ ఆరోపించింది. కల్పిత కంపెనీ ప్రతినిధుల నుంచి లంచాలు తీసుకుంటూ నేతలు వీడియోకు చిక్కినట్లు తెలిపింది. గత ఏడాది పశ్చిమ బెంగాల్ శాసనసభ ఎన్నికల సమయంలో ఈ స్టింగ్ ఆపరేషన్ వీడియోలు హల్చల్ చేశాయి.

kolkata : mamata benarjeeki kalakatta hycortu jhalak ichindi. trinamool congress nethalapai jarigina naarada sting aapareshanpai praathamika daryaaptu jarapalani cbin aadesinchindi. taatkaalika pradhaana nyaayamuurti justis nishita matre, justis ti. chakravartilatho kuudina division bench ee aadesaalichindi. ee sting aapareshanku sambandhinchina anni aadhaaraalanu, parikaraalanu 24 gantallogaa swaadheenam chesukovalani, aa tarvaata vache 72 gantallogaa praathamika daryaaptu puurti cheyalani cbik telipindi. avasaramaite efir namodu chesi, tadupari daryaaptunu praarambhinchaalani perkondi.naarada sting aperation tepulu anadhikaarika maarpulaku gurainavi kaadani central forensic sains laboratory nivedika perkonnatlu hycortu gurtinchindi. praja jeevitamlo unnavaari pravartana nindalaku ateetamgaa undaalani perkondi. aaropanalanu edurkontunnavaaru mantrulu, empeelu, itara seanier nethalu ayinanduvalla cbi  dwara praathamika daryaaptuku aadesinchadame sarainadani vivarinchindi. swatantra daryaaptunu nirvahinchenduku cbi matrame taginadani telipindi.naarada sting aapareshanpai swatantra daryaaptu jaripinchaalani daakhalaina moodu pititionlanu vichaarinchina hycortu ee aadesaalichindi. kotladi roopaayala lanchaalaku sambandhinchina ee aapareshanlo trinamool congress agra nethalu pattubadinatlu naradanyus aaropinchindi. kalpita company pratinidhula nunchi lanchaalu teesukuntu nethalu veediyoku chikkinatlu telipindi. gatha edaadi paschima bengal saasanasabha ennikala samayamlo ee sting aperation veediyolu halchal chesaayi.